Asunto oli kiva, se täytti kaikki perustarpeet sekä hieman enemmänkin. Näkymä Italian "saappaan kantaan" oli hyvä lisä maisemaan ;)

Asunto on tosiaan Taorminan yläpuolella, käytännössä Castelmolaa vaikkakin Castelmola ei ole osa Taorminaa ja kohoaa vielä asuntoa ylempänä. Asunnolle pääsee kolmella eri bussilla; paikallinen bussi silloin tällöin, paikallinen turistibussi vähän useammin ja hop-on/hop-off -turistituristibussi kai vieläkin useammin.

Bussin käyttö voi tulla tarpeeseen, sillä asunnolle on oikeasti todella paljon kiipeämistä. Että jos kunto riittää niin sitten suosittelen käyttämään molempia rappusreittejä - tekee hyvää :D Molemmat rappuset johtavat pääkadulle mutta sen eri päihin. Me kannettiin matkalaukkukin (20kg) ylös itse via Cruzia pitkin koska ollaan niin kovakuntoisia ;)

Alueella ei ole mitään - pienen kävelyn päässä päiväsaikaan kioski ja ravintola, joka luonnollisesti sulkeutuu hetkeksi iltapäivällä ja aukeaan uudelleen illalla. Muuten kaikki ostokset ja ruokailut tarttee tehdä joko ylhäällä Castelmolassa tai alhaalla Taorminassa. Mikäli käyt päivällisellä Castelmolassa ja aiot kävellä takaisin asunnolle niin varaa taskulamppu koska sillä välillä valot ovat vähemmässä.

Kämppä itsessään oli suht rauhallinen, kerran joku kuunteli bassot täysillä musiikkia keskiyöhön ja naapuri huudatti parina päivänä uutisia ja iskelmämusiikkia valoisan aikaan lujalla volyymilla. Jos kokkailette asunnolla, niin kannattaa ehkä pestä käytettävät ruuanlaittovälineet ennen käyttöä, ainakin meillä oli sen verran töhryiset (ja pinttyneet) etten viitsinyt keittää edes vettä ennen kuin olin pessyt sen kattilan kunnolla mutta nämä on makuasioita :)

Jos tykkää liikkua jalkaisin, ihmetellä elämää sekä nukkua vähän pitempään niin tämä asunto on ennen kaikkea sopiva!

Btw - about kaikissa ravintoloissa on samat "äidin" ruokalistat ja hinnat ovat turhan korkeat. Emme löytäneet yhtään erinomaista ravintolaa, toisaalta emme ole kaikenlaisten rapujen yms. suurkuluttajia joten sekin saattaa vaikuttaa asiaan. Hyvä puoli muuten on se, ettei siellä oikein saa rahaa kulumaan kuin reissuihin tai syömiseen ja juomiseen.